  Наталья Тетерина Ӧнер быръёнъя ужез Шаркан ёросысь школаосын дышетскисьёсын 7-тӥ классысен рос-прос кутско. Со сярысь ивортодэтъя «Удмуртия» агентстволы ёрос администрацилэн Дышетонъя управлениысьтыз ӧнерчи Татьяна Перевозчикова вераз. Солэн кылъёсызъя, покчи классъёсын пиналъёс уг валало на, кыӵе ӧнер быръёно, нош 7-8 классын дышетскисьёслэн та ласянь малпанъёссы кылдо ни. Ужан удыс быръёнъя программаез котькуд школаын пыр-поч нуо, шуэ ӧнерчи. Классной час соос ортчыто, соос потало предприятиосы. Озьы ик соос шонерак вылӥ яке средней специальной дышетсконниосын асьсэос пумиськыло Татьяна Перевозчикова, Шаркан ёрос администрацилэн Дышетонъя управлениысьтыз ӧнерчиУжанрадлыксэс дышетсконниос ёросысь Егитъёслэн центренызы огазеяны быгато. Ужъюртын профориентацияя нимысьтыз ӧнерчи вань. Озьы ик пиналъёслы тупась ужан удыс бырйыны Калыкез уже интыянъя центрысь психологъёс юртто. Соос дышетскисьёсын тренингъёс но тестированиос ортчытъяло. Тодэ вайытом, элькун тӧролэн советникез Наталья Сударикова ивортэмъя, матысь дыре Удмуртиын сизьыметӥ но тямысэтӥ классъёсын вань дышетскисьёс пӧлын профориентацияя паськыт тестирование радъяськоз. Солэн кылъёсызъя, шонертэм, куке школаез йылпумъясь адями ӧнерез огъя кун экзаменлы баллъёсызъя быръе.  Тегъёс: Дышетон Шаркан Удмуртия пиналъёс уж  